《赠郑生》
明代·胡应麟

卜居仍海峤，门巷一壶悬。采药陶弘景，迷花孟浩然。

星垂漳水钓，月引卫河船。纵目金华顶，群羊正熟眠。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。